CELEX: 62008CA0128
Language: el
Date: 2009-07-16 00:00:00
Title: Υπόθεση C-128/08: Απόφαση του Δικαστηρίου (πρώτο τμήμα) της 16ης Ιουλίου 2009 (αίτηση του Tribunal de première instance de Liège, Βέλγιο, για την έκδοση προδικαστικής αποφάσεως) — Jacques Damseaux κατά État belge (Ελεύθερη κυκλοφορία των κεφαλαίων — Φορολόγηση κινητών αξιών — Σύμβαση για την αποφυγή διπλής φορολογίας — Υποχρέωση που υπέχουν τα κράτη μέλη από το άρθρο 293 ΕΚ)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/18
            
         Απόφαση του Δικαστηρίου (πρώτο τμήμα) της 16ης Ιουλίου 2009 (αίτηση του Tribunal de première instance de Liège, Βέλγιο, για την έκδοση προδικαστικής αποφάσεως) — Jacques Damseaux κατά État belge
   (Υπόθεση C-128/08) (1)
   
   (Ελεύθερη κυκλοφορία των κεφαλαίων - Φορολόγηση κινητών αξιών - Σύμβαση για την αποφυγή διπλής φορολογίας - Υποχρέωση που υπέχουν τα κράτη μέλη από το άρθρο 293 ΕΚ)
   2009/C 267/30
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   Jacques Damseaux
   
      κατά
   
   État belge
   
      Αντικείμενο
   
   Αίτηση για την έκδοση προδικαστικής αποφάσεως — Ερμηνεία των άρθρων 56, 58 και 293 ΕΚ — Φορολόγηση των αλλοδαπής προελεύσεως εισοδημάτων εκ κινητών αξιών βαρύτερη από εκείνη των εισοδημάτων εκ κινητών αξιών, προερχομένων από εταιρία εγκατεστημένη στο κράτος μέλος κατοικίας του φορολογουμένου — Εμπόδιο στην ελεύθερη κυκλοφορία των κεφαλαίων — Έκταση εφαρμογής των συμβάσεων περί αποφυγής της διπλής φορολογίας — Υποχρέωση των κρατών μελών απορρέουσα από το άρθρο 293 ΕΚ
   
      Διατακτικό
   
   Κατά το μέτρο που το κοινοτικό δίκαιο, στο παρόν στάδιο εξελίξεώς του και σε μια κατάσταση όπως της υποθέσεως της κύριας δίκης, δεν επιβάλλει γενικά κριτήρια κατανομής των αρμοδιοτήτων μεταξύ των κρατών μελών όσον αφορά την εξάλειψη της διπλής φορολογίας στο εσωτερικό της Ευρωπαϊκής Κοινότητας, το άρθρο 56 ΕΚ δεν απαγορεύει διμερή φορολογική σύμβαση, όπως η επίμαχη στην υπόθεση της κύριας δίκης, η οποία προβλέπει ότι τα μερίσματα που διανέμει μια εταιρία, εγκατεστημένη σε ένα κράτος μέλος, σε μέτοχό της, κάτοικο άλλου κράτους μέλους, μπορούν να φορολογηθούν σε αμφότερα τα κράτη μέλη, χωρίς να επιβάλλει στο κράτος μέλος της κατοικίας του μετόχου μια άνευ αιρέσεων υποχρέωση πρόληψης της διπλής φορολογίας που απορρέει από την κατάσταση αυτή.
   
      (1)  ΕΕ C 142 της 7.6.2008.